CELEX: 62012CN0460
Language: ro
Date: 2012-10-15 00:00:00
Title: Cauza C-460/12: Cerere de decizie preliminară introdusă de Krajský súd v Prešove (Slovacia) la 15 octombrie 2012 — SKP/Ján Bríla

16.2.2013   
            
            
               RO
            
            
               Jurnalul Oficial al Uniunii Europene
            
            
               C 46/11
            
         Cerere de decizie preliminară introdusă de Krajský súd v Prešove (Slovacia) la 15 octombrie 2012 — SKP/Ján Bríla
   (Cauza C-460/12)
   2013/C 46/20
   Limba de procedură: slovaca
   
      Instanța de trimitere
   
   Krajský súd v Prešove
   
      Părțile din acțiunea principală
   
   
      Apelantă: SKP, k. s. (reprezentant: P. Konečný, advokát)
   
      Intimat: Ján Bríla
   
      Întrebările preliminare
   
   
               1.
            
            
               Articolul 38 din Carta drepturilor fundamentale a Uniunii Europene, articolul 6 alineatul (1) și articolul 7 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (1) trebuie interpretate în sensul că se opun reglementării dintr-un stat membru, precum reglementarea în discuție în procedura principală, care nu permite ca o instanță națională care se pronunță cu privire la cererea unui creditor față de un consumator referitoare la o creanță prescrisă, să țină seama din oficiu de prescripție, chiar atunci când consumatorului i se pretind prestații rezultate din clauze contractuale inadmisibile?
            
         
               2.
            
            
               În cazul unui răspuns negativ la prima întrebare, articolul 6 alineatul (1) și articolul 7 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii trebuie interpretate în sensul că o instanță este obligată să informeze din oficiu consumatorul cu privire la dreptul acestuia de a invoca prescrierea creanței pe care o are creditorul?
            
         
      (1)  JO L 95, p. 29, Ediție specială 15/vol. 2, p. 273.